b'\n_START_ARTICLE_\nEdmund Alfred Drake-Brockman\n_START_SECTION_\n\xc5\xbdivljenjepis\n_START_PARAGRAPH_\nLeta 1903 se je pridru\xc5\xbeil Citizen Military Forces; v letih 1908-09 se je udele\xc5\xbeil specialnega te\xc4\x8daja z imperialnimi silami na \xc5\xa0tabnem kolid\xc5\xbeu v Quetti (Indija). Istega leta (1909) je postal odvetnik in leta 1911 je postal major._NEWLINE_Ob izbruhu prve svetovne vojne se je 25. avgusta 1914 s \xc4\x8dinom majorja pridru\xc5\xbeil Avstralski imperialni sili (Australian Imperial Force); postal je poveljnik 11. bataljona, s katerim se je udele\xc5\xbeil Gallipolijske kampanje. 15. julija 1915 je bil ranjen in bil poslan na okrevanje na Malto, Anglijo in nato poslan nazaj v Avstralijo. Aprila 1916, s \xc4\x8dinom podpolkovnika, je pri\xc5\xa1el v Egipt, kjer je naslednji mesec prevzel poveljstvo nad 16. bataljonom, s katerim se je boril na francoski fronti. Avgusta 1918 je postal poveljnik 4. brigade in bil naslednji mesec povi\xc5\xa1an v stalnega polkovnika in za\xc4\x8dasnega brigadnega generala. Po koncu vojne je ostal v redni voja\xc5\xa1ki slu\xc5\xbebi in bil leta 1937 povi\xc5\xa1an v generalmajorja. Med drugo svetovno vojno je vse do leta 1942 poveljeval 3. divizije milice (3rd (Militia) Division)._NEWLINE_Po prvi svetovni vojni je postal politik (senator zvezne dr\xc5\xbeave Viktorija), nadaljeval z odvetni\xc5\xa1ko prakso, bil predsednik Federacije avstralskih delodajalcev, bil diplomat v \xc5\xbdenevi, leta 1927 je bil imenovan za sodnika novoustanovljenega Commonwealth Court of Conciliation and Arbitration.'